CELEX: 62020TN0334
Language: bg
Date: 2020-05-29 00:00:00
Title: Дело T-334/20: Жалба, подадена на 29 май 2020 г. — KH/ЕСВД

27.7.2020   
            
            
               BG
            
            
               Официален вестник на Европейския съюз
            
            
               C 247/43
            
         
      Жалба, подадена на 29 май 2020 г. — KH/ЕСВД
      (Дело T-334/20)
      (2020/C 247/59)
      Език на производството: френски
      
         Страни
      
      
         Жалбоподател: KH (представител: N. de Montigny, avocate)
      
         Ответник: Европейска служба за външна дейност
      
         Искания
      
      Жалбоподателката моли Общия съд:
      
                  —
               
               
                  да отмени решение от 24 юли 2019 г. да я преназначи работа в седалището, тъй като я счита за командирована само за периода от 1 септември до 31 декември 2019 г.;
               
            
                  —
               
               
                  да отмени решението от 29 юли 2019 г. да отхвърли искането за съдействие, регистрирано под референтен номер [поверително], подадено на 29 март 2019 г. от жалбоподателката в резултат от тормоза, на който я изложила нейната началничка [поверително] (1);
               
            
                  —
               
               
                  да отмени атестационния доклад от 2019 г. (за 2018 г.) от 3 октомври 2019 г., който съдържа заключение за незадоволителни резултати;
               
            
                  —
               
               
                  да отмени решение от 4 ноември 2019 г. да не се прилага автоматично повишаване в стъпка поради атестационния доклад, в който се приема, че резултатите ѝ са незадоволителни;
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      В подкрепа на жалбата жалбоподателката изтъква три групи основания.
      
                  1.
               
               
                  Тя изтъква три основания срещу решението за преназначаване:
                  
                              —
                           
                           
                              Първо основание — неизпълнение на задължението за полагане на грижа и за добра администрация;
                           
                        
                              —
                           
                           
                              Второ основание — неефективност на правото на изслушване;
                           
                        
                              —
                           
                           
                              Трето основание — грешка при прилагане на правото, допусната в мотивите на писмото от 2 април 2019 г.
                           
                        
            
                  2.
               
               
                  Срещу решението за отхвърляне на нейното искане за съдействие жалбоподателката изтъква пет основания:
                  
                              —
                           
                           
                              Първо основание — неизпълнение на задължението за оказване на съдействие;
                           
                        
                              —
                           
                           
                              Второ основание — нарушение на член 12 а от Правилника за длъжностните лица на Европейския съюз (наричан по-нататък „Правилника“);
                           
                        
                              —
                           
                           
                              Трето основание — неправилно тълкуване на член 12 а от Правилника и грешка при прилагане правото;
                           
                        
                              —
                           
                           
                              Четвърто основание — нарушение на правото на жалбоподателката да бъде изслушана ефективно;
                           
                        
                              —
                           
                           
                              Пето основание — явна грешка в преценката на представените за анализ доказателства.
                           
                        
            
                  3.
               
               
                  Срещу атестационния доклад жалбоподателката изтъква четири основания:
                  
                              —
                           
                           
                              Първо основание — противоречия в позицията на ЕСВД;
                           
                        
                              —
                           
                           
                              Второ основание — неизпълнение на задълженията на безпристрастност и неутралност;
                           
                        
                              —
                           
                           
                              Трето основание — неизпълнение на задължението за оказване на съдействие, за полагане на грижа и за добра администрация;
                           
                        
                              —
                           
                           
                              Четвърто основание — липса на мотиви и нарушение на правото на защита.
                           
                        
            
         (1)  Заличени поверителни данни.